[{"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000004", "text": "EriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000005", "text": "Robotitel kulub u\u0308hismeedia va\u0308a\u0308rinfoga ku\u0308llastamiseks vaid mo\u0303ni sekund"}, {"text_idx": "#000006", "text": "Pilt on illustreeriv. Twitteris tegutsevate robotite na\u0308ol on tegu lu\u0308hikeste koodijuppidega. Autor/allikas: hddod/Creative Commons"}, {"text_idx": "#000007", "text": "Valimiste eel u\u0308hismeedias levivate valeuudiste hulk on kasvanud iga aastaga. Va\u0308a\u0308rinfo toel avalikku arvamust kallutavate automaatkontode aktiivsust ja\u0308lginud teadlased nendivad, et tehnikamaailma hiidudel oleks aeg vahetada osa kasutajamugavusest inforuumi puhtuse vastu."}, {"text_idx": "#000008", "text": "Analu\u0308u\u0308s po\u0303hineb 14 miljonil Twitteris lendu lastud sa\u0308utsul. Uuritud ajavahemikku ja\u0308id nii USA presidendi eelvalimised kui ka lo\u0303puks valituks osutunud Donald Trumpi ametisse vannutamine. Kuigi Twitter pole eestimaalaste seas populaarne, hoiatas Filippo Menczer kolleegidega Indiana U\u0308likoolist, et tehtud ta\u0308helepanekud on olulised ka teiste platvormide puhul."}, {"text_idx": "#000009", "text": "Informaatika- ja arvutiteaduse professor viitas, et u\u0308hismeedia infomu\u0308raga ta\u0308itmiseks tarvilik robotite arv pole eriti suur. Sa\u0308utsude postitamise viisi alusel leitud automaatkontodest vastutas 31 protsendi ebausaldusva\u0308a\u0308rsetele allikatele viitava info postitamise eest vaid kuus protsenti robotitest."}, {"text_idx": "#000010", "text": "Na\u0308iteks levitati nendega va\u0308idet, et Donald Trump oleks pidanud saama presidendivalimistel Hillary Clintonist rohkem ha\u0308a\u0308li. Kahjuks tulid aga viimasele va\u0308idetavalt appi kolm miljonit ebaseaduslikku immigranti. Keskmiselt ujutati inforuum taoliste va\u0308rskete valeuudistega u\u0308le 2\u201310 sekundiga."}, {"text_idx": "#000011", "text": "Robotite pakutav vo\u0303imendus teenib kahte eesma\u0308rki. Esiteks vo\u0303ib see kavaldada u\u0308le inimestele meelepa\u0308rase uudisvoo loomiseks kasutatavaid algoritme. Mida rohkem jagatakse u\u0308hismeedias sarnaseid linke, seda na\u0308htavamaks need tavaliselt kasutajatele muutuvad. Va\u0308a\u0308rinfo leviku soodustamise to\u0303ttu on Twitter algoritme alates 2016. aastast muutnud."}, {"text_idx": "#000012", "text": "To\u0303ese ja va\u0308a\u0308ra info levitamises ma\u0308ngib vo\u0303tmerolli u\u0308ksikute suurte mo\u0303jutajate ta\u0308helepanu pu\u0308u\u0308dmine. Autor: Filippo Menczer/Indiana U\u0308likool"}, {"text_idx": "#000013", "text": "Teisalt aitab see pu\u0308u\u0308da kuulsuste ja populaarsust jahtivate arvamusliidrite ta\u0308helepanu. Vooluga kaasa minemine muudab nad Menczeri hinnangul \"kasulikeks idiootideks\". Uudise la\u0308bimo\u0303tlematu jagamine lisab valeuudisele legitiimsust. Sellega ja\u0308a\u0308vad valed uskuma u\u0308ha rohkemad ja rohkemad pa\u0308ris inimesed."}, {"text_idx": "#000014", "text": "Nii pole to\u0308o\u0308ru\u0308hma arvates eriline ime, et robotid saadavad so\u0303numeid sagedamini teele just taoliste mo\u0303jukamate inimeste suunas. Eeska\u0308tt jagatakse nendega uudisena paistvat sisu 122 veebilehelt, mis on tuntud valeuudiste sagedase avaldamise poolest."}, {"text_idx": "#000015", "text": "Lahvatanud valeuudise puhangule ja\u0308rgnenud faktikontrollist on analu\u0308u\u0308si kohaselt ku\u0308ll kasu, kuid parandus jo\u0303uab oluliselt va\u0308iksema hulga inimesteni. Seeto\u0303ttu on va\u0308iksem ka vo\u0303imalus, et nende maailmapilti va\u0308rskendatakse to\u0303ese infoga. Ja\u0308reldus on koosko\u0303las varasemate to\u0308o\u0308dega. Na\u0308iteks aasta alguses avaldatud analu\u0308u\u0308si kohaselt kulub to\u0303ese loo 1500 Twitteri kasutajani jo\u0303udmiseks keskmiselt 60 tundi. Valel kulub selleks aega kuus korda va\u0308hem."}, {"text_idx": "#000016", "text": "\"Vale levib kiiremini ja kaugemale, u\u0308ksko\u0303ik mis teemal sa loo avaldad. Selle jaoks ei ole vaja kasutada isegi roboteid, vaid to\u0308o\u0308 teevad a\u0308ra juba inimesed. Eriti paistab see silma poliitikateemade puhul,\" ma\u0308rkis uurimuse juhtivautor Soroush Vosoughi toona ERR Novaatorile."}, {"text_idx": "#000017", "text": "Menczeri so\u0303nul to\u0303useks robotite tegutsemisvabaduse piiramisest siiski kasu. Ko\u0303igist robotliku ka\u0308itumisega kasutajatest ko\u0303ige aktiivsema ku\u0308mne protsendi blokeerimise ja\u0308rel langeks vo\u0303rgustikes levivate valeuudiste hulk peaaegu nulli."}, {"text_idx": "#000018", "text": "Kasutuso\u0303iguste peatamine vo\u0303ib tekitada aga paratamatult inimestes pahameelt. \"Kui sotsiaalmeediaplatvorm iga saja roboti kohta viis pa\u0308ris inimest a\u0308ra blokeerib, on inimestel vihane olemiseks ta\u0308ielik o\u0303igus,\" laiendas professor. Sadade miljonitega teenuse korral tekitaks pahameeletormi to\u0303ena\u0308oliselt isegi 99,99 protsendi to\u0303hususega to\u0308o\u0308tav algoritm."}, {"text_idx": "#000019", "text": "Osa lahendusest vo\u0303ib peituda captcha'des, va\u0308ikestes programmijuppides, millega veendutakse, et tegu on to\u0303esti inimesega. Kui esimese po\u0303lvkonna captcha'd haarasid keerukalt kirjutatud numbrite kasti toksimist, piisab nu\u0308u\u0308d sageli juba ekraanile ilmuvasse kasti linnukese tegemisest. Ta\u0308iendav pingutus ja selleks kuluv aeg \"annaks inimestele vo\u0303imaluse ja\u0308rele mo\u0303elda, kas nad tahavad ikka jagada infokildu oma tutvusringkonnaga\". Na\u0308iteks viitas 2016. aastal ilmunud uuring, et 59 protsendile Twitteris jagatavatest linkidest pole tegelikult klo\u0303psanud isegi nende jagaja."}, {"text_idx": "#000020", "text": "Samuti tuleks muuta to\u0308o\u0308ru\u0308hma hinnangul raskemaks automaatkontode loomist. \"See poleks erakordne, sest kaugemas minevikus tehti seda ra\u0308mpsposti leviku piiramiseks ka e-posti kontodega,\" ma\u0308rkis professor. Selles suunas liigub praegu teiste seas Twitter. Paratamatult tekitab robotite tegutsemisvabaduse piiramine eetilise dilemma. Ha\u0308daolukordades vo\u0303ib teguviis va\u0308hendada kiirust, millega levib vo\u0303rgustikes oluline ja eluta\u0308htis info."}, {"text_idx": "#000021", "text": "Uurimus ilmus ajakirjas Nature Communications."}, {"text_idx": "#000022", "text": "Kuidas kaitsta end ja teisi valeinfo eest?"}, {"text_idx": "#000023", "text": "Teaduse salgajate mo\u0303ju aitab va\u0308hendada kaks lihtsalt strateegiat"}, {"text_idx": "#000025", "text": "Laialt levinud uurimus valeuudiste levikust osutus valeks"}, {"text_idx": "#000026", "text": "Uuring: sarivaletajatest poliitikute toetust va\u0308hendab regulaarne faktikontroll"}, {"text_idx": "#000027", "text": "Meediakommentaar: ajakirjanikud ei pruugi mo\u0303ista valeinformatsiooniga nakatumise ohtu"}, {"text_idx": "#000030", "text": "Tehnikauudised: vo\u0303ltsuudiste pisendamine ja kultustelefoni teine tulek"}, {"text_idx": "#000032", "text": "Proovi tumedat poolt \u2013 valeuudiste vastu aitab nende kirjutamine"}, {"text_idx": "#000034", "text": "Saksa u\u0308hismeedias vo\u0303imutses valimiste eel parema\u0308a\u0308rmuslik AfD"}, {"text_idx": "#000035", "text": "Infoteadlane: na\u0308rvidele ka\u0308iva so\u0303bra vaigistamisega teed iseendale karuteene"}, {"text_idx": "#000036", "text": "Sa\u0308utsurobotid moonutavad reaalsust ja kallutavad valimistulemusi"}, {"text_idx": "#000037", "text": "Minutiloeng: mis muudab palgapa\u0308eva oluliseks?"}, {"text_idx": "#000041", "text": "Eesti otsib so\u0303ja to\u0303ttu va\u0308henenud va\u0308listudengivoogu uutest riikidest"}, {"text_idx": "#000044", "text": "Hennoste: u\u0308kski meediaorganisatsioon pole ju ilma va\u0308a\u0308rtuste ega ideaalideta"}, {"text_idx": "#000045", "text": "\"Vaata, et kuuli ei saa\": Eesti ajakirjanikud kogevad eri liiki a\u0308hvardusi"}, {"text_idx": "#000048", "text": "Euroopa riikides lu\u0308kkub ta\u0308iskasvanuks saamine ja\u0308rjest hilisemasse ikka"}, {"text_idx": "#000049", "text": "Semiootik: K-pop on korealaste igiammuse kohandumisvo\u0303ime musterna\u0308ide"}, {"text_idx": "#000050", "text": "Sajandi lo\u0303puks vo\u0303ib kaduda 1500 keelt"}, {"text_idx": "#000051", "text": "Riigilaevastik tahab katta Eesti mereala nutipoide seirevo\u0303rguga"}, {"text_idx": "#000052", "text": "TTU\u0308 teadlased: platvormito\u0308o\u0308tajate alava\u0308a\u0308rtustamine varjutab u\u0308kssarviku edulugu"}, {"text_idx": "#000053", "text": "Briti uuring tembeldab suure osa internetikasutajatest so\u0303ltlasteks"}, {"text_idx": "#000054", "text": "Otse kell 12.45: Nobeli keemiapreemia va\u0308ljakuulutamine"}, {"text_idx": "#000055", "text": "Valguse u\u0308lemtoonide va\u0308lgutajad saavad fu\u0308u\u0308sika-Nobeli"}, {"text_idx": "#000058", "text": "Doktorito\u0308o\u0308 na\u0308itab, kuidas elukeskkond vo\u0303ib rahvuslikku kuuluvust muuta"}, {"text_idx": "#000062", "text": "Lindude pereelus peitub vo\u0303ti inimeste abielukriiside mo\u0303istmiseks"}, {"text_idx": "#000064", "text": "Hu\u0308vasti, suveaeg! Miks seda nu\u0308u\u0308d tarvis oligi?"}, {"text_idx": "#000069", "text": "Etnobotaanik: looduslike taimede kasutus tuleb n-o\u0308 emapiimaga ka\u0308tte saada"}, {"text_idx": "#000071", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]